Afghanistan-aanval: Groenewalds se liggame terug in SAWerner Groenewald, sy vrou Hannelie en kinders Jean-Pierre en Rhodé Foto: muslims4jesus.wordpress.com Die liggame van die vermoorde Werner Groenewald en sy twee kinders is terug in Suid-Afrika. “Die liggame het Woensdag vanuit Kabul hier aangekom,” het Teresa Conradie, ŉ familiewoordvoerder, Donderdag gesê. Groenewald se vrou, Hannelie, ŉ mediese dokter, het Dinsdag reeds in Suid-Afrika aangekom. ŉ Gedenkdiens sal Vrydag by die Moreletapark NG-kerk in Pretoria gehou word. Groenewald (46), en sy kinders Jean-Pierre (17) en Rhodé (15), is op 2 Desember in ’n Taliban-aanval by hul huis in Kaboel doodgeskiet. Hannelie en haar man het opheffingswerk vir Partnership in Academics & Development (PAD) in Kaboel gedoen. Sy was by ŉ kliniek waar sy as ŉ dokter gewerk het toe die aanval plaasgevind het. Lees vorige berigte oor die voorval hier.